लोयल्टी जुनियर छात्र फुटबल च्याम्पियन
आयोजक लोयल्टी एकेडेमी ११ औं लोयल्टी कप अन्तरविद्यालय जुनियर छात्र फुटबल प्रतियोगिताको च्याम्पियन बनेको छ । घरेलु मैदानमा शुक्रबार फाइनलमा लोयल्टीले डिफेन्डिङ च्याम्पियन लिटिल एन्जल्सलाई २–० गोलले पराजित गरेको हो ।
काठमाडौँ — आयोजक लोयल्टी एकेडेमी ११ औं लोयल्टी कप अन्तरविद्यालय जुनियर छात्र फुटबल प्रतियोगिताको च्याम्पियन बनेको छ । घरेलु मैदानमा शुक्रबार फाइनलमा लोयल्टीले डिफेन्डिङ च्याम्पियन लिटिल एन्जल्सलाई २–० गोलले पराजित गरेको हो ।लिटिल एन्जल्स नवौं संस्करण विजेता हो । लोयल्टीबाट दुवै गोल वसन्त राउतले गरे ।लिटिल एन्जल्सका स्मिथ राउत उत्कृष्ट खेलाडी भए । ८ गोल गरेका लोयल्टीका साहिल राई सर्वाधिक स्कोरकर्ता रहे । विद्या संस्कारका प्रहार केसी उत्कृष्ट गोलरक्षक तथा लोयल्टीका शैलेश कर्माचार्य उत्कृष्ट प्रशिक्षक चुनिए । त्रिज्योतिले फेयर प्ले ट्रफी हात पार्‍यो ।विजेतालाई संघीय सांसद प्रदीप पौडेल, लोयल्टीका संस्थापक अध्यक्ष विजय सम्बाहाम्फे, लोयल्टीका प्रिन्सिपल वीरेन्द्र कुरुम्वाङलगायतले पुरस्कृत गरे । प्रतियोगितामा १२ टिमले लिगकम नकआउट आधारमा प्रतिस्पर्धा गरेका थिए । 